Държавен вестник, бр. 27, 2023 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  27
еднаква стойност или в натура), предоставяне 
за ползване, отдаване под наем или по друг 
начин временно предоставяне на логистично 
осигуряване, доставки и услуги съгласно това 
Споразумение.
ЧЛЕН III. ПРИЛОЖЕНИЕ
1. Това Споразумение има за цел улесня-
ване на взаимното логистично осигуряване 
между Страните по Споразумението, което 
да се използва преимуществено по време на 
съвместни учения, тренировки, разгръщане 
на силите, посещения на кораб, военни опе-
рации или други съвместни прояви, както и 
за непредвидени обстоятелства или спешни 
случаи, при които е възможно за една от 
Страните да възникне необходимост от ло-
гистично осигуряване, доставки и услуги.
2. Това Споразумение се прилага за взаим-
ното предоставяне на логистично осигуряване, 
доставки и услуги от въоръжените сили на 
едната Страна за въоръжените сили на другата 
Страна чрез заплащане или чрез реципрочно 
предоставяне на логистично осигуряване, 
доставки и услуги на въоръжените сили на 
Страната доставчик. 
3. Всички дейности на Страните по това 
Споразумение и всички споразумения за при-
лагането му се извършват в съответствие с 
техните национални законодателства. Всички 
задължения на Страните по това Споразу-
мение и всички свързани допълнителни спо-
разумения зависят от наличието на ресурси 
за тези цели. Освен ако предварително не 
е договорено друго, Страните не трябва да 
правят заявки и да получават осигуряване по 
това Споразумение и всички споразумения 
за прилагането му, освен ако не разполагат 
със средства (или договорено осигуряване в 
натура) за плащане за това осигуряване. Ако 
едната Страна установи, че не разполага със 
средства, за да изпълни своите задължения, 
тя незабавно уведомява другата Страна, която 
има право да прекрати предоставянето на 
осигуряването, предмет на плащане от другата 
Страна. Това не се отнася до задължението 
на Страната да плати за вече предоставено 
осигуряване. 
4. Следното оборудване не подлежи на 
предоставяне по това Споразумение и изрично 
не фигурира в неговия обхват:
а. оръжейни системи;
б. значимо, готово за ползване оборудване 
(с изключение на отдаването под наем или 
заемането на превозни средства с общо пред-
назначение, или друго несмъртоносно военно 
оборудване, когато такова отдаване под наем 
или заемане не е изрично забранено от на-
ционалното законодателство на Страните);
в. начални доставки на резервни части 
и части за подмяна, свързани с началната 
доставка на основно оборудване, въпреки 
това единични резервни части, необходими 
за незабавен ремонт и поддръжка, могат да 
бъдат предоставяни.
5. Неподлежащи на прехвърляне нито от 
едната, нито от другата Страна по това Спора-
зумение са всички обекти, чието прехвърляне 
е забранено по силата на техните национални 
законодателства и международни договори, 
споразумения и уговорки договорености.
ЧЛЕН IV. ПРАВА И ЗАДЪЛЖЕНИЯ  
НА СТРАНИТЕ
1. Всяка Страна прави всичко възможно в 
съответствие с националните си приоритети 
да удовлетвори заявките на другата Страна за 
логистично осигуряване, доставки и услуги. 
Когато обаче дадено споразумение за при-
лагане съдържа по-стриктни изисквания за 
удовлетворяване на тези искания, се прилага 
стандартът в допълнителното споразумение.
2. Заявките могат да се подават или при-
емат единствено от точките за контакт или 
определените лица от Страните. Когато въ-
оръжените сили на Република България се 
нуждаят от логистично осигуряване, доставки 
или услуги извън областта, за която отговаря 
Европейското командване на САЩ, те могат 
да подават заявки пряко до точката за контакт, 
която им е известна, или могат да потърсят 
съдействие от Главния щаб на Европейското 
командване на САЩ или подчиненото му 
командване за заявки до точка за контакт, 
която не спада към Европейското командване.
3. Допълнителните споразумения по това 
Споразумение могат да се договарят и сключват 
от името на Департамента по отбраната на 
Съединените американски щати от Главния 
щаб на Европейското командване на САЩ, 
другите щабове на Обединеното командване 
на САЩ или техните подчинени щабове. 
Допълнителните споразумения по това Спо-
разумение за българската страна се подписват 
от министъра на отбраната или оправомощен 
представител. В допълнителните споразумения 
могат да бъдат посочени точките за контакт 
и техните конкретни права/функции или 
ограничения.
4. Преди да представи писмена заявка, 
Страната заявител се свързва с точката за кон-
такт на Страната доставчик по телефон, чрез 
факс или електронна поща, за да се уточнят 
наличността, цената и предпочитаният начин 
на плащане за желаните материали или услуги. 
В заявките трябва да са отбелязани всички 
данни по Приложение А, както и всички 
останали условия, които са необходими за